ming030890/wiki-yue-high-quality huggingface dataset:
普京正撚樣

《普京正撚樣》 （烏克蘭文：Путiн - хуйло，羅馬化：Putin - khuilo；俄文：Путин - хуйло，音標：['putʲɪn xʊj'lo]）係一句針對俄羅斯總統普京嘅粗口，同時亦都係一首歌。呢首歌嚟自夏爾奇夫米達列斯足球會球迷喺2010年寫嘅一首球場歌。因為2014年克里米亞危機，呢首歌喺烏克蘭國內好多地方流傳，並獲得好多國際媒體報道。

原意
烏克蘭文嘅「хуйло́」嘅拉丁轉寫包括huilo、huylo、khuilo、khuylo、xujlo等等，呢個字源自хуй （khuy），喺烏克蘭文同俄文嘅意思都係指脧。加埋-lo之後就解「柒頭」。這句話簡寫птн x̆ло （ ptn kh ̆ lo ），其中字母“ x̆ ”係西里爾字母х、у同й加埋，解做хуй呢個粗口 。 2014年5月，呢個字俾城市詞典收錄，解普京，呢件事獲得烏克蘭同白羅斯等等國家傳媒嘅報道。另外，烏克蘭等地亦都流傳住一句相似嘅口號「 ПТН ПНХ 」（PTN PNKh），係「 П у т и н, п ошёл н а х уй 」（Putin, poshol na khuy ，即係「普京躝開」）嘅縮寫。
非準確版歌譜
俄羅斯記者阿捷美·托洛斯基（英文：Artemy Troitsky）話，呢段旋律最早改編自帕·本恩（英文：Pat Boone） 1961年首歌《墨西哥女郎（英文：Speedy Gonzales (song)）》嘅副歌部份，而米達列斯嘅球迷喺2010年將佢改做《蘇基斯（英文：Hryhoriy Surkis）正柒頭》，當時，米達列斯嘅事頭亞歷山大·雅羅斯拉夫斯基（英文：Oleksandr Yaroslavsky）同烏克蘭足球總會主席果戈里·蘇基斯之間有拗撬，於是支持事頭嘅米達列斯球迷就用呢句粗口嚟表達對蘇基斯嘅不滿 。
2014年3月開始，作為烏克蘭東部主要城市之一嘅夏爾奇夫成為親俄示威嘅核心，夏爾奇夫嘅球迷就開始改嗌「普京正柒頭」   。呢首歌好快紅，喺各球會之間傳唱，甚至包括米達列斯嘅競爭對手當尼斯克薩克達同基輔戴拿模  。 2014年5月就有報導話，互相為敵嘅幾支球隊嘅球迷竟一齊唱呢首歌 。英國《衛報》話，「普京正柒頭」廣為流傳，已經成為「全國流行語」 。

2022年俄羅斯入侵烏克蘭
俾烏克蘭黑客入侵嘅叉電站
「普京正柒頭」喺2022年俄羅斯入侵烏克蘭期間再次流行起上嚟。烏克蘭釀酒商尤里·扎斯塔夫尼準備咗帶有英文字母「Putin Huylo」嘅玻璃樽，用嚟製作反抗俄羅斯軍隊嘅燃燒彈。
烏克蘭黑客入侵咗俄羅斯嘅電動車叉電站，令啲叉電站叉唔到電，而係顯示包含「普京柒頭」嘅滾動消息。
一場演唱會之前基輔奧林匹克運動場嘅人一齊唱《普京柒頭》
好多烏克蘭搖滾樂隊已經喺作品入面加入或者改編咗《普京柒頭》的旋律。例如，2014年4月21號樂隊AstrogentA出嘅一首重金屬歌就彈咗《普京柒頭》，並且加入好多遊行示威嘅鏡頭睇到佢已經流行喺烏克蘭球隊之間 。又例如，烏克蘭樂隊Teleri喺2014年5月6號出咗首《普京你好！ 》，呢首歌用雙關話，用英文嘅「Hello」（你好）代替「khuylo」（柒頭）藉以話「普京正柒頭」，喺副歌部分樂隊成員着住波衫扮球迷遊行並大嗌「普京你好」。樂隊半開玩笑咁講，話將佢哋嘅歌同鬧普京嘅口號連埋一齊完全係誤會，並且話只有唔識英文嘅俄羅斯人先會覺得係冒犯 。
2014年5月9號，網媒Hromadske.TV（英文：Hromadske.TV）直播樂隊「雷蒙治基計劃」（Lemonchiki Project）唱呢首歌嘅畫面 。 6月13號，樂隊Druha Rika（英文：Druha Rika）喺音樂會上唱咗呢首歌 。癲頭XL（英文：Mad Heads XL）樂隊亦都改編咗首歌。《基輔郵報》話，佢哋一共收到九段呢首歌嘅唱歌片同埋兩首有關嘅歌 。

政界人士引用
2014年5月，烏克蘭國會議員奧列·利亞殊科被拍到唱呢首歌，段片俾人擺上YouTube  。同年6月14號，烏克蘭一架之軍用運輸機俾親俄武裝組織擊落（英文：Ukrainian Air Force Ilyushin Il-76 shoot-down）之後，當時嘅烏克蘭代理外交部長安德烈·德希查喺俄羅斯駐烏克蘭大使館（英文：Embassy of Russia in Kiev）前面對示威嘅群眾講咗呢句說話  ，佢話：「佢（普京）正一柒頭，但係——散隊啦，唔該！」有關講話俾Hromadske.TV播咗出嚟。無幾耐之後，烏克蘭總統波羅申科就任命咗另一個外交官帕夫羅·哥廉金主管外交部 。據烏克蘭媒體話，今次換人行為毫無徵兆 。《衛報》講，德希查嘅呢番說話引起俄羅斯高層普遍不滿。不過，美國駐烏克蘭大使（英文：United States Ambassador to Ukraine）謝菲·派亞特（英文：Geoffrey Pyatt）喺Twitter話德希查用呢番話係為咗「尋求平息危險形勢」，並且讚揚德希查係個有經驗嘅外交官。

國際反響
盧甘斯克一個車庫棟牆上面寫住「盧甘斯克係烏克蘭嘅，普京正柒頭！」
呢首歌在烏克蘭之外嘅地方都出現過，包括墨西哥 、日本 、美國、加拿大、捷克 、波蘭同一啲西歐國家。
好多國際媒體都報咗相關事件，包括《衛報》、《華盛頓郵報》、《南德意志報》 、《華爾街日報》、自由歐洲電台／自由電台、《世界報》、《選舉報》、《人民報（英文：Lidové noviny）》、《大西洋》、《今日以色列（英文：Israel HaYom）》等等。烏克蘭電視台TVi（英文：TVi (channel)）甚至加入咗維基百科嘅畫面截圖，當時篇文章已經有12種語言嘅版本  。
踎低噴飯喺倫敦一場表演入面加入咗普京同米高安哲羅大衛像條脧作為背景動畫，暗示「普京正柒頭」 。

恆星
2014年7月，烏克蘭太空人將恆星TYC 3541-945-1命名為「普京正柒頭」星作為對俄羅斯吞併克里米亞嘅回應  。呢粒恆星位於天鵝座同天琴座之間，愛爾蘭網媒TheJournal.ie（英文：TheJournal.ie）話：「喺晴朗嘅夜晚，你會見到『普京正柒頭』。」

報紙
2014年7月起，怡陀米亞一份報紙用「普京正柒頭」作為報頭，報紙編輯話，佢哋咁做係因為好多讀者嘅要求 。
普列文

普列文（保加利亞文：Плевен）係保加利亞第七大城，人口有11萬。
普京

佢喺1999年8月俾當時嘅總統葉利欽揾去做俄羅斯總理，同年12月31號葉利欽唔撈，普京成為代總統。佢喺2000年贏咗總統選舉，成為正總統，2004年成功連任。
由於俄羅斯憲法規定總統最多只可以連續做兩屆，因此喺2008年梅德韋傑夫接任總統，而普京就再做總理，繼續執政。
2011年9月，普京宣佈再一次競選總統。同年12月4號國家杜馬選舉過後，唔少俄羅斯人懷疑選舉舞弊而發起示威，普京成為反對對象，啲人要求佢棄選。不過喺2012年3月4號總統選舉，普京都係以六成幾得票率當選。2018年再度連任。
2023年3月17號，國際刑事法院向普京發出拘捕令。

評價
2022年2月24號下令俄軍大舉進攻烏克蘭之後，美國總統祖拜登話普京想重建前蘇聯。
美國總統祖拜登喺2022年3月16號話佢認為普京係戰爭罪犯。

爭議
2023年10月25號，網上再有關於普京病情未好轉同用替身嘅新聞，但克里姆林宮否認普京因病而用替身。
普什圖文

普什圖文（پښتو ژبه），又叫普什圖語、普什圖話，係阿富汗同埋巴基斯坦普什圖人嘅語言，同時係阿富汗嘅兩個官方語言之一。屬於印歐語系印度-伊朗語族。大約4000萬至6000萬人用緊。
普什圖文版嘅維基百科，自由嘅百科全書
普仁街

普仁街（英文：Po Yan Street）係香港上環一條馬路，由荷里活道開始，去到醫院道。條街出名建築物有東華醫院。
林勁

林勁係香港親中派政治人物，華閩（集團）有限公司董事協聯部總經理。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會香港中國企業協會委員。之後，佢有份提名林鄭月娥參與2017年香港行政長官選舉。
林勁放

林勁放（？—），香港激進建制派政治人物，香港政研會成員同埋民眾聯席召集人。沙文主義及同反人文主義支持者。

香港政研會工作
林喺香港政研會曾經擔任青年主席。

2019年香港區議會選舉
林勁放喺汀深選區參選，但佢就隱藏咗香港政研會嘅選舉聯繫），挑戰議員實政圓桌鄭捷彬角逐、其他候選人包括獲得民主派支持嘅牧師劉志雄同埋獨立候選人宏荃麟。
選舉期間，林被指得到激進建制派立法會議員何君堯嘅支持。
最後，林獲得149票（2.26%）落選。事後林勁放聲稱自己落敗嘅原因為選民策略性配票畀另一候選人，又大罵3489名支持同區當選人劉志雄嘅選民，同埋160萬名支持民主派候選人嘅選民係暴民。

成立民眾聯席（2019年起）
2019年，林勁放連同已故全國政協委員劉迺強個仔劉方、民主思路成員姚潔凝、前全國政協委員張家敏合組組織民眾聯席。
之後，佢時不時以民眾聯席同香港政研會兩個牌頭出席或者舉辦一啲政治活動。例如，喺2021年4月29號，佢就連同香港政研會主席鄧德成等人去咗灣仔警察總部請願，話支聯會、教協同職工盟違反國安法。佢面對記者讀稿嘅時候，話教協嘅網站上仍有六四紀念館嘅資料，但被問及六四紀念館有咩不實資訊嘅時候，佢就避開六四嘅部份，又將「反送中」講咗「反佔中」。
喺2020年初，武漢肺炎香港疫情爆發，部份醫護人員希望爭取封關以防止中國疫情蔓延去到香港，並且醞釀罷工逼使政府妥協，但林勁放就話反對罷工，又話唔排除以法律途徑追究相關損失。
林勇

林勇 ，係日本嘅一個男配音員。

配音作品一覽
呢個表唔完整，歡迎加料。
林凱玲

林凱玲係前香港女演員，曾經喺1985年憑電影《唐朝豪放女》入面嘅飾演綠翹一角入圍香港電影金像獎最佳女配角。
林利

林利（英文：Lam Lee，1966年8月24號—），用過藝名林立洋，係香港男演員，無綫電視同香港電視網絡前藝員。佢參加第一屆新秀歌唱大賽而入行，加入無綫電視。
林則徐

林則徐（粵拼：lam4 zak1 ceoi4，1785年8月30號—1850年11月22號），字元撫，福建侯官人，係大清後期政治人、思想家同詩人；官拜一品，做過湖廣總督、陝甘總督同雲貴總督，兩度受命做欽差大臣；以主張嚴禁鴉片而出名，曾經執行「虎門銷煙」，但間接導致第一次鴉片戰爭。

生平
林則徐祖籍福建省福清市海口鎮岑兜村，福建侯官左營司巷林氏北院後祖室出世，佢阿爸林賓日，阿媽陳帙。
四歲，佢阿爸帶佢入學寮識字，七歲便能讀冊。十二歲，孔廟選佾生，佢獲選。
十四歲，考上秀才；同一年，同鄭大模個女鄭淑卿訂婚。
嘉慶九年（1804年）鄉試，考中舉人，名列第二十九名。
嘉慶十六年（1811年）考中進士，殿試名列第二甲第四名。
嘉慶十八年（1813年）五月初九，入翰林院庶常館，任庶吉士。
嘉慶二十一年閏六月初十（1816年8月1號），離翰林院，赴南昌任考官。
栗原克志

栗原克志（1977年7月29號—）係日本足球員，司職後衞，效力過市原JEF聯。
栒邑

栒邑，簡化字寫做旬邑，係中國陝西咸陽一個縣，總面積1811平方公里，人口29萬。
栓皮櫟

栓皮櫟（Quercus variabilis）係橡嘅其中一個品種，主要分佈東亞地區。
栃木縣

栃木縣，以前又叫做橡木縣、杤木縣，係日本本州嘅其中一個縣，喺埼玉縣北面，屬於內陸地區。
栃木足球會

栃木足球會（日文：栃木SC）係日本一支職業足球隊，日本乙組職業足球聯賽（J2）球隊之一。球會根據地係栃木縣宇都宮市，主場係栃木綠色球場。

史
佢嘅前身係栃木教員足球會，1953年成立。2009年加入日本職業足球聯賽。
栗

栗（Castanea），又叫栗子，傳統粵語叫楓栗，係殼斗科（山毛櫸科）其中一個屬嘅植物，果係圓形啡色硬果。
栗原勇藏

栗原勇藏（1983年9月18號—）係日本足球員，司職後衞，曾經喺2006～2013年間爲日本足球代表隊出場20次，入咗3球。
栗原圭介

栗原圭介（1973年5月20號—）係日本足球員，司職中場，效力過川崎綠茵，湘南比馬，廣島三箭，新潟天鵝，神戶勝利船，及栃木SC。
查哥省

查哥省（Provincia del Chaco）係阿根廷廿三省其中一個，喺國土北部，首府係雷西斯滕西亞。
查域保斯曼

查域保斯曼（英文：Chadwick Aaron Boseman，1976年11月29號—2020年8月28號）係美國男演員、編劇同監製。佢最出名喺電影《黑豹》飾演超級英雄黑豹。
佢患上大腸癌4年，最後喺2020年8月28號病死，享年43歲。
查多魯

查多魯（法文：Châteauroux）係法國一城，安德爾省省會，人口有4萬。
查小欣

查小欣（英文：Eileen Cha，1958年8月4號—），原名黎小明，香港娛樂新聞工作者暨節目主持。
查士丁尼大帝

查士丁尼大帝，正式稱號查士丁尼一世（拉丁文：Justinianus I，483年5月11號—565年11月14號）係拜占庭帝國皇帝，527年到565年在位。
查士丁尼大帝在位期間，收復返好多領土，又重建聖蘇菲亞大教堂，又編寫《查士丁尼法典》。
查姆回教寺院尖塔

查姆回教寺院尖塔（Minaret of Jam）係喺阿富汗西部嘅一個世界遺產，喺古爾省嘅哈里河畔。查姆回教寺院尖塔係一個高65米嘅叫拜樓，有好多山圍住，海拔高2400米，喺12世紀90年代起好，用磚砌成。
東星斑

東星斑（Plectropomus leopardus），係種石斑，生物學分類係屬鱸形目鮨科鰓棘鱸屬。如果齋講星斑，多數都係指東星斑。魚身帶紅色。
皆因魚身嘅紅色代表好意頭，唔少廣東菜飲宴都會用呢隻魚。
東晉

東晉係晉朝後半部時期，呢段期間淨係控制住中國嘅南方。
東晉立國之前天下大亂。晉朝宗室司馬睿響建康（今日南京）建立東晉，領土範圍響中國南方。東晉亦同十六國合稱東晉十六國。中原嘅世族同人民陸續南遷促進南方發展。
東晉皇權低落，主要由世族掌權，造成王敦之亂、蘇峻之亂同埋桓溫專政。嗰陣雖然陸續有北伐收復失土，但大多數都係野心家藉機擴張勢力，進而篡位。383年前秦出動舉國之師，想滅咗東晉。面對亡國之禍，東晉君臣一心，係成立以來最團結嘅一次。淝水之戰後前秦崩解。然而，後尾又發生朋黨相爭同桓玄篡位，無耐又發生孫恩、盧循之亂。譙縱亦據蜀地自立。最後劉裕崛起，搶得皇位，進入南北朝時期。
東晉中期嘅版圖
東普陀講寺

東普陀講寺喺香港荃灣千佛山山麓嘅老圍村，係一間仿照中國浙江省杭州市嘅普陀寺而起嘅寺院。

歷史
東普陀講寺喺1932年由茂峰法師創立。茂峰係廣西博白人，光緒十四年（1888年）出世，29歲喺南京寶華山慧居寺（而家叫隆昌寺）出家。1924年茂峰應邀去台灣靈泉寺講經，1927年就由台灣到香港弘揚佛法，經過老圍村，登上千石山，游過大水坑，見佢氣像宏闊，認為係起佛寺嘅好地方，就周圍集資起寺。喺1930年開始起，兩年就起好。茂峰因見到千石山一帶景物同普陀山有啲類似，所以起名叫「東普陀」，更將千石山改名叫千佛山，又將大水坑改名叫三疊潭。
茂峰法師喺1964年圓寂，講寺一直由寺院嘅僧人打理，環境非常清幽。經過宣傳，而家前嚟觀光嘅人越嚟越多，而寺院亦喺1990年代重修過。
東曉街道

東曉係中國廣東深圳羅湖區下邊嘅一個街道，叫東曉街道，下轄12個社區。
東普魯士

東普魯士（德文：Ostpreußen；立陶宛文：Rytų Prūsija或Rytprūsiai；波蘭文：Prusy Wschodnie；俄文：Восточная Пруссия）係舊時普魯士王國同後來德意志帝國一個省，位於普魯士公國嘅領地上。東普魯士包含古普魯士人喺波羅的海嘅領地。喺歷史上被普遍認為係德國軍國主義勢力嘅支柱—容克貴族嘅發源地。
一戰之後，雖然西普魯士大部份都割咗畀波蘭，但東普魯士無乜受影響，繼續屬德國，不過就同德國本土畀波蘭走廊隔開咗，變咗做飛地。二戰之後，東普魯士就畀蘇聯（包括立陶宛）同波蘭瓜分晒，當中首府哥尼斯堡畀蘇聯改名叫加里寧格勒，境內嘅德意志人大多被驅逐。到今時今日，東普魯士嘅北面範圍，分別係屬於立陶宛嘅默麥爾地區（克萊佩達），同埋俄羅斯嘅加里寧格勒州（舊名哥尼斯堡）。而南部大部份地區就被歸入波蘭嘅華爾米亞-馬祖里省。
東曉南站

東曉南站（粵拼：dung1 hiu2 naam4 zaam6，英文：Dongxiaonan Station）係廣州地鐵2號綫嘅車站，喺2010年9月25號開始營運。呢個站喺海珠區東曉南路同僑港路交界嘅地底，有4個出入口。

樓層
呢個站總共有兩層，地面係東曉南路、僑港路同埋地鐵出入口，地下一樓係站廳，地下二樓係2號綫嘅月台。

站廳
東曉南站嘅東邊同南北兩邊係人行隧道同商舖，都喺嗮免費區入面。而收費區喺站廳嘅西邊，入面有好多部扶手電梯同樓梯及專用電梯往返月台。

月台
呢個站有2個側式月台，喺東曉南路嘅地底。

商舖同自助服務
東曉南站入面提供咗便利舖嚟畀乘客買嘢。另外喺呢個站入面重有好多自助服務響度，重有好易機嚟畀羊城通充值、交水電費同交通罰錢。

出入口
東曉南站冚唪唥嘅出入口A出入口A出入口 B出入口B出入口 C1出入口C1出入口 C2出入口C2出入口
呢個站總共有4個出入口。

利用狀況
呢個站附近都係一片住宅區，附近返工放工上落堂嘅人基本上都要經過呢個站，附近新滘西路、江曉路一帶嘅人仲會坐小巴來到呢個站轉地鐵，平時人都幾多下。
東曉南高架橋

東曉南高架橋，又嗌東曉南高架，係中國廣東廣州嘅一西北-東南走向嘅高架路，喺海珠區仲愷、五鳳、南洲一帶。

去到邊
起點喺東曉路近仲愷路口（海印橋以南冇幾遠近廣東警官學院濱江校區西南角嘅馬路上），終點去到南洲路嘅海珠客運站附近。

匝道數量
呢條橋有前進路、昌崗東路、新港西路同埋新滘西路嘅4條上落匝道。

主要事件
2005年10月21號，高架橋正式逳手起。
2006年11月30號：條橋起好通車
比例模型

比例模型（粵拼：bei2 lai6 mou4 jing4；英文：scale model）係一啲嘗試完全模仿件物件嘅比例嘅模型，不過同實物大細唔同。
比利

比利（Pele，全名Edison Arantes do Nascimento，1940年10月23號—2022年12月29號），係巴西足球員，有「森巴黑珍珠」之稱，亦有人被叫做「球王」。
比利嘅球員生涯好威下，之但係佢成世人都只係效力巴西強隊山度士足球會，只有喺1975年佢三十五歲左右打過美國聯賽。佢球員生涯幾乎每個位置都識打，包括足球守門員，所以啲人先稱呼佢做球王。佢贏過三次FIFA世界盃冠軍（1958年、1962年、1970年）。
比利除咗踢波技術好之外，最多人談論嘅係佢嘅「烏鴉口」（亦即係「燈神」）。佢每次世界盃都會預測邊隊會係冠軍，之但係唔單只次次都唔準，畀佢睇好嘅球隊多數都冇好下場。其中喺1994年FIFA世界盃，比利預測話哥倫比亞會贏到世界盃，但哥倫比亞唔單只分組賽就出咗局，更有參賽球員安德烈斯·艾斯高巴返國之後畀人槍殺。
佢喺2022年12月29號，因結腸癌惡化搞到多重器官衰竭，與世長辭，享年82歲。
比利·海靈頓

比利·海靈頓（英文：Billy Herrington，1969年7月14號—2018年3月2號）係前美國㚻片演員，因為佢拍過嘅㚻片被Niconico網友攞嚟做惡搞視頻嘅題材而令到佢喺日本、中國大陸、香港同埋台灣嘅動漫愛好者中出嗮名。

簡介
海靈頓1969年喺美國紐約長島出世，佢老竇係空手道教練，海靈頓細個就跟佢老竇學空手道，所以成年後身材同肌肉鍛煉得較為強壯。
海靈頓21歲嗰陣，佢老竇過咗身。比利·海靈頓索性放棄空手道；24歲嗰陣，海靈頓移居紐約城，轉向健美界發展。比利·海靈頓喺健美界發展較為成功。
海靈頓真正開始佢嘅㚻片演員生涯源於佢嘅朋友所做嘅一件事，呢位朋友將佢嘅一張裸照送到咗《花花女郎》雜誌社，呢張相令到佢得到雜誌社所評比嘅「當月真正男人」獎項同500美金。佢喺雜誌上嘅相吸引到攝影師占·法蘭茲，兩年後法拉奇為佢拍攝咗COLT日曆嘅圖片。佢無幾耐之後就為All Worlds Video拍攝㚻片，佢成為20世紀90年代最出名嘅㚻片演員之一，佢重作為嘉賓登上過美國嘅脫口騷節目嘅舞台。
2002年秋，海靈頓嘅第一個孲𤘅出世，嗰陣佢有時仍然喺美國嘅幾間同志俱樂部中表演「猛男騷」。2008年，海靈頓宣佈從㚻片界中引退，並喺佢親戚嘅一間建築公司返工。

網絡惡搞
2007年9月30號下晝，有個日本網友喺Niconico網站上傳咗一段經過刪減同處理嘅比利·海靈頓嘅㚻片片段，因為影片中海靈頓同另一位演員進行咗一段好盞鬼嘅摔跤比賽，並且喺摔跤過程中嘅動作同叫聲好怪，立即被好多Niconico網友惡搞，一時間比利·海靈頓嘅㚻片成為Niconico上好常用嘅惡搞題材。日本網友將海靈頓叫做「兄貴」（日文有大佬嘅意思）同「森の妖精」（森之妖精，因為有一片段中海靈頓喺森林入面行出嚟）。火爆嘅人氣甚至令日本玩具廠Max Factory推出咗海靈頓嘅Figma可動式人偶模型。
日本網民嘅追捧令到海靈頓好驚訝，2008年12月2號Niconico大會嗰日，Niconico組委會收到署名為「比利·海靈頓」嘅人送嚟嘅一紥花，組委會重以為呢個只係一個惡作劇，但後來證實呢紥花係海靈頓本人所定送。2009年2月2號，Niconico宣佈海靈頓會喺2009年2月14號嚟日本，令日本海靈頓嘅動漫擁躉好興奮。2009年2月14號，海靈頓喺秋葉原同佢嘅擁躉見面。
2012年12月30號同2013年1月1號，比利·海靈頓喺廣州同上海舉行見面會，同佢嘅擁躉互動。
2014年7月26號，比利·海靈頓出席山東東營嘅「蘆月祭2」動漫展，喺黃河口會展中心同擁躉見面。

死
2018年3月2號，比利·海靈頓死於車禍。
比內法爾

比內法爾（西班牙文：Binéfar）係西班牙亞拉岡威斯卡省一座城，住9千人。
比利·何利第

比利·何利第（英文：Billie Holiday，1915年4月7號—1959年7月17號），外號 Lady Day（婦女節，亦有人譯做淑女黛小姐），係美國一個爵士樂歌手，喺爵士樂界一個好有盛名嘅爵士樂歌后。佢有個標誌就係佢成日帶朵花喺頭髮度。

生平
比利·何利第1915年4月7號喺美國馬利蘭州巴爾的摩出世，佢老竇 Clarence Holiday 係一個結他手，喺十幾歲嗰陣唔小心搞大咗人個肚而生咗比利·何利第，比利·何利第一直由佢亞媽湊大，同佢老竇關係唔係咁好。
比利·何利第11歲嗰年曾經畀人強姦，15歲嗰年開始賣淫，直到18歲開始喺一間酒店仔駐唱，結束咗佢賣淫生涯。就係喺駐唱期間識咗佢音樂上嘅好拍檔 Benny Goodman，喺Benny穿針引線之下，喺唱片公司錄咗幾隻歌，就咁開始咗佢音樂事業。
1939年佢翻唱《Strange Fruit》（奇異果實），係一首關於反對種族歧視嘅歌，係講美國南部私刑嘅情況，結果引嚟好多白人知識份子同自由主義者支持，個個做晒佢歌迷。
不過喺佢嗰個年代，黑人喺美國都係受種族歧視，比利·何利第係一個黑人女性，雖然佢嘅才藝受到認同，但好多地方都因為佢係黑人而唔畀佢表演，遇到呢啲情況，就搵到個叫Helen Forrest嘅白人女藝人，用同比利·何利第一式一樣嘅風格代替佢表演，重好受歡迎。
喺嗰個年代，爵士樂壇亦好興吸毒，比利·何利第嘅感情生活亦過得唔太好，佢成日都畀男友毆打，於是佢開始吸毒同飲酒，最後喺佢44歲嗰年因為心臟問題而過身。
李雋青

李雋青（粵拼：lei5 syun5 cing1；簡化字：李隽青；1897年—1966年），中國早期流行音樂歌詞作家，作過好多流行歌曲同電影插曲。

經歷
喺上海出世，祖籍浙江鎮海縣，係小港李家世家之後，去香港後喺族兄李祖永香港永華電影公司靡下做秘書、編劇，同邵逸夫同鄉，後又被邵氏招攬。李雋青喺上海大同大學畢業。由於李雋青大學時代讀嘅係新版教科書，因此所作歌曲比較通俗口語化。20世紀三四十年代幫周璇嘅好多電影填詞。
李雋青喺香港時期參與製作嘅電影大部分都係邵氏李翰祥作品，或者至會出現網上搞錯邵逸夫後生嗰時嘅相係李雋青。

上海時期作品
上海時期佢幫過多部電影寫詞，《漁家女》、《桃李爭春》、《鸞鳳和鳴》（「真善美」、「不變的心」） 、《一夜風流》（「三年」）、《莫負青春》（「小小洞房」）等。

香港時期作品
1949年由上海到香港發展，參與製作咗大量電影。
較著名嘅有：
卜萬倉《苦兒流浪記》（「世上只有媽媽好」）
李翰祥《給我一個吻》（靜婷演唱同名主題曲作詞）
邵氏出品李翰祥執導嘅2部黃梅調電影《江山美人》、《梁山伯與祝英台》
李雨陽

李雨陽（英文：Eddie Li，1979年3月30號—），係香港男演員，曾經做過無綫電視同香港電視網絡男藝員。

演出
呢個表唔完整，歡迎加料。
李陞街遊樂場

李陞街遊樂場（英文：Li Sing Street Playground）係香港一公園同遊樂場，喺西營盤李陞街2號對面，行政上歸中西區。設施有硬地球場、籃球場同五人足球場。
維基同享有多媒體嘅嘢：Li Sing Street Playground
李陣郁

李陣郁，係大韓民國嘅一個男藝人同埋演員。
李隆俊

李隆俊（韓文：이융준；1858年11月22號—1859年5月25號），係韓國李氏朝鮮第25位國王哲宗李昪嫡長子同朝鮮孝宗李淏最後之嫡子。永惠翁主異母兄。佢係李氏朝鮮第19位國王李元範做有一嫡長子同金汶根女哲仁王后金氏生，佢爲出生卽時李氏朝鮮王族封爵做元子。1859年1月25號父王哲宗李昪王命他做名字作，大臣爲洪字福字長字祿字, 胤字重字, 隆字俊字。哲宗李昪爲澤'隆俊'。1859年5月25號他爲無子女急逝，死因不明。佢嘅急死，哲宗李昪之男系子孫滅絶。諡號不祥。
李雁南

李雁南（1880年—1911年）係黃花崗七十二烈士之一，祖籍廣東新會。
李雅芝

李雅芝，香港親中派政治人，曾經參與2023年香港區議會選舉。
昴星團

昴星團，星團之一，分類疏散星團，同名星官昴而名。可以就咁叫昴，或者昴宿星團，借西洋叫七姊妹星團。佢號編號M45。西洋而言，歸金牛座。近地球星團之中，佢可以響冬季星空，以肉眼觀察，所以至出名。另一個肉眼睇到，係畢星團。古時肉眼可以睇到七星，用以驗視力。然而實情佢有過千粒星，遠遠多過肉眼睇到。
昴，古時話佢似團毛頭，亦為司辰之用。西方白虎嘅來由。
以佢靠近黃道而又光猛，世界各地古人，都留意到昴，甚至有唔同神話。
天文台大望遠鏡，天文攝影愛好者，都慣常以昴為目標。亦都係好多觀星友必認嘅目標之一，都幾犀利㗎。

構造
星團實為一堆熾熱藍星，距今一億年之內形成。星星周圍嘅塵，形成暗黑之反射星雲。以前以為，塵為星團形成時嘅遺物，之不過，今下知道，純粹星團咁啱行過，撞上一團塵雲，而吸附咗團塵。天文學家估計，星團都仲有兩萬五千萬年「命」。之後佢會畀銀河旋臂，以及巨形分子雲，兩者引力作用而扯開。
昴宿

昴宿，來自敦煌莫高窟古卷星圖。
昴宿（Hairy head；昴讀卯）係廿八宿之一，西方白虎七宿第四宿。
昴宿有星官9個，分別係昴、天阿、月、卷舌、天讒、礪石、天陰、芻蒿同埋天苑。
時中

時中（韓文：시중군／時中郡 Sijung gun */?）係朝鮮民主主義人民共和國慈江道嘅一個郡。
時代

時代，又叫紀元，係指一段特定嘅時間，少則幾十年，多則過百萬年都得。譬如地質學就有一套地質時代，細分宙、代、紀、世四個級數嘅時代。史學上面亦會有斷代史嘅做法，好似史前嘅石器時代、中國史嘅春秋時代咁。
晁氏

晁（粵拼：ciu4）係唐人姓氏，喺《百家姓》裏頭排第373位，依家經已冇乜人用。
呢篇晁氏係同姓氏有關嘅楔位文章，重未寫完嘅。麻煩你幫手充實佢。
晁錯

晁錯（前200年—前154年）係西漢初期嘅政論家。
時久省吾

時久省吾（1984年4月15號—）係日本足球員，司職守門員，效力過甲府風林，北九州向日葵，及FC岐阜。
時事一周

《時事一周》（英文：Newsweek (Cantonese)）係英國BBC嘅粵語直播播音節目，1993年開始播，播出時間係英國時間逢禮拜六12:00-13:00（東八區時間20:00-21:00），回顧返過去一個禮拜嘅世界大事。節目喺2022年11月5號播出最後一集，理由係「BBC World Service 架構重組」。
歡喜夫妻

《歡喜夫妻》係香港玉聯影業公司喺1961年嘅一部粵語片，由楊工良執導，羅劍郎、羅艷卿領銜主演。

情節
齣戲係講一對夫妻潘少明（羅劍郎 飾）同沈鳳儀（羅艷卿 飾）喺同一間公司返工，間公司規定員工要係單身，所以兩人惟有扮唔識。有一日，總經理胡寅初（梁醒波 飾）同秘書余貞瑩（李香琴 飾）喺辦公室鬼混，俾老婆（譚蘭卿 飾）突擊檢查，寅初於是搵少明扮住係貞瑩嘅老公先，故事就係咁樣展開。
歡喜就好

《歡喜就好》（英文：Happy Can Already!）係星加坡新傳媒私人有限公司嘅電視劇，由梁志強、李國煌、王雷、陳俊銘、蔡禮蓮、賴宇涵等主演，總共11集，由2016年播到2017年。
歡姐當自強

《歡姐當自強》（Joy）係一部2015年嘅美國傳記喜劇電影，由大衛奧羅素執導。主演係珍妮花羅倫絲，飾演一位成功女企業家Joy Mangano（英文：Joy Mangano）。
歡樂天地

歡樂天地（英文：The Wonderful World of Whimsy）係香港一間連鎖室內遊樂場，1982年7月16號創立，全盛時有25間分店（當中得3間用「歡樂天地」個名經營，其餘叫「歡樂小天地」），喺1999年宣佈清盤並全線結業。2019年12月25號喺九龍灣E-Max重新營業。2020年9月17號再開多間歡樂小天地喺坑口。2020年11月20號再開多間歡樂天地喺MegaBox。
水喉佬

水喉佬，正式叫水喉匠，係種負責安裝同整好水喉同水渠嘅技工。佢哋當中有批人專門負責通渠，叫通渠佬。
水喉水

水喉水係由水喉出嚟嘅水（通常係食水），呢啲水係由先供水系統收集，經過過濾消毒，再由水喉運到去用家度。水喉水響19世紀尾出現，並響20世紀中響發達國家普及。
水口

水口（粵拼：seui2 hau2）係香港大嶼山一地方，喺石壁同塘福之間。水口以東海灣名為水口灣，而喺水口以南半島名為水口半島。喺水口區內嘅水口村係一條小村落，由卅幾間房屋組成，喺鳳凰徑第九段尾。
因為風向同地理關係，水口係香港最多紙鷂滑水（Kiteboarding）愛好者遊樂嘅地方，亦係最適合紙鷂滑水初學者地方。另外，因為佢地理位置屬於光害比較少嘅範圍，特別係村落以南通往籮箕灣嘅一段鳳凰徑小路，因此成為香港其中一個熱門觀星地點。香港天文學會喺呢度設立水口觀測站，並且設置天文望遠鏡，為會員提供理想同舒適嘅天文觀測地點。
2015年，大嶼山發展諮詢委員會討論南大嶼山嘅康樂同旅遊發展，包括建議喺水口半島設立野生動物園。
波特蘭島

波特蘭島（英文：Isle of Portland）地處英倫海峽一隅，乃係一座由石灰岩構成嘅連陸島，長約3.7英哩，闊約1.5英哩。
波特蘭島位於度假勝地韋茅夫之南約5英哩，多實郡之至南便。波特蘭島由翠柔海灘（Chesil Beach）棱住大陸，透過A354公路聯接韋茅夫。波特蘭島同埋韋茅夫一齊組成韋茅夫-砵崙地區。波特蘭島計落有成1萬3千幾人。
呢處曾於2012年夏季奧林匹克運動會承辦帆船比賽。
維基同享有多媒體嘅嘢： Isle of Portland
波砵

波砵（粵拼：bo1 but1，英文：Football boot），係砵嘅一種，通常係指踢波嗰陣會用嘅砵。嗰啲專為草地波地整嘅波砵都有鞋釘，可以加強對鞋啜住地下嘅力。
波的尼亞灣

波的尼亞灣（芬蘭文：Pohjanlahti，瑞典文：Bottniska viken）係波羅的海北部一個海灣。

簡介
喺芬蘭西岸同瑞典東岸之間，南面以奧蘭島（Åland）同群島海（Archipelago Sea）為界。南北長725公里、東西闊80至240公里不等，平均深度為60米，最深處係295米，面積係117,000平方公里。波的尼亞灣由兩部份構成，南部係波的尼亞海（Bothnia Sea），北部係波的尼亞海灣（Bay of Bothnia）。

含鹽量
由於波羅的海同外海嘅海水交換不大，而且緯度高，蒸發量少，所以含鹽度低。而且海水含鹽度自波羅的海出口處向海內逐漸減少，令深入內陸嘅波的尼亞灣成為波羅的海含鹽量最低嘅海域，由南部嘅5-7psu，遞減至北部嘅2-4psu，為一。因為含鹽量低，容易結冰，所以冰封期長達六個月。
波粒二象

波粒二象（wave–particle duality）係量子力學嘅一個概念，指每一個粒子或者量子物體都係描述成一粒粒子又得、描述成一個波動又得。
波羅瓜尼

波羅瓜尼（Polokwane），原名彼得斯堡（Pietersburg），係南非一座城，林波波首府，人口13萬。
波箱

波箱係一副機器，透過波牙組合改變轉數同扭力。
波箱種類
杜伊斯堡

杜伊斯堡（德文：Duisburg）係德國北萊茵-西法倫第五大城，人口大約49萬。
杜偉樑

杜偉樑，香港親中派政治人，香港再出發大聯盟發起人之一。
杜努

杜努（Donus，—678年4月11號）係羅馬天主教第78任教宗，676年到678年在位。
杜卜勒

杜卜勒（德文：Christian Andreas Doppler，1803年11月29號—1853年3月17號），係奧地利數學家同埋物理學家。佢1842年提出咗杜卜勒效應，1853年喺意大利威尼斯死咗，終年49歲。
杜卜勒效應

呢隻天鵝周圍嘅水面波動出現咗杜卜勒效應。
杜卜勒效應（英文：Doppler effect），又叫多普勒效應，係一種關於波動嘅物理現象，講緊波源（一股波動嘅源頭）同觀察者有相對嘅郁動嗰陣，觀察者探測到嘅波頻率會同波源發出嘅波頻率唔一樣：如果波源向住觀察者郁，觀察者接收到嘅波頻率會高咗，而如果波源係遠離緊觀察者，觀察者收到嘅波頻率就會低咗。
杜卜勒效應呢個概念响物理學上幾重要。有唔少聲學應用計數嗰陣，都要考慮埋杜卜勒效應嘅影響。除此之外，杜卜勒效應對宇宙學亦有所啟示：簡化講，天文學家分析由其他天體射落地球嘅光——光係電磁波一種，佢哋發現呢啲天體似乎多數都係遠離緊地球嘅，而呢點係其中一項重要證據，表示宇宙依家正喺度膨脹緊。
杜卜勒效應個諗頭最初係由奧地利物理學家杜卜勒喺 1842 年提出來嘅。而喺 1845 年嗰陣，荷蘭化學家白貝羅畀一隊喇叭手企喺一架喺荷蘭烏德勒支附近駛過嚟嘅敞篷火車上面演奏，白貝羅佢喺月臺上面探測到音高改變，確認咗杜卜勒效應嘅概念。

背景概念
内文：波動同頻率
睇埋：郁動
杜卜勒效應係一種有關波動嘅現象。想像有一件物體（波源），佢响度發出一段段持續嘅聲波。設  做波源發出嘅呢段聲波嘅頻率，呢股波嘅週期  就等如
頻率：指一秒重複幾多次。
週期：指重複一次要幾耐（以秒計）。
假想依家有一位人類觀察者喺度聽嗰股聲波，同時假設由始至終，聲波嘅頻率無論點變都冇離開人類嘅聽力範圍。設波源同觀察者都係靜止唔郁（速度同加速度都係 0）嘅，觀察者接收到嗰一股波動，每兩個相鄰嘅高峰（maxima ；近似粵拼：mek1 sim4 maa4）之間喺時間上都相差咗  咁多，而股波動嘅波長 （簡化講可以當做兩個相鄰高峰之間嘅距離）就會係
，掉一掉就變做
當中  喺呢個情況下係音速。
漣漪（左圖）同表面波現象，可以想像成水粒子受擾動上下來回噉郁（右圖嘅抽象圖解）。Maxima 係指粒粒子最高可以去到嗰個高度，因為呢股擾動係有週期（重重複複）嘅，每次遇到一個新嘅 maxima 就係重複咗次。因此，兩個相鄰嘅 maxima 之間相差嘅時間就係一次週期 。
上述嘅過程用圖像化嘅方式表達嘅話：
想像紅色點係波源，個波源依家係唔郁嘅。
藍色線係啲高峰嘅位置。
幅圖 X Y 兩條軸分別表示啲嘢嘅 X Y 座標位置。
設觀察者身處 (10, 0) 嗰個位。
假如觀察者都係靜止唔郁嘅，佢感受到嘅波動頻率（由相鄰藍色線之間嘅時間差反映），同波源所發出嘅一樣。

基本模型
杜卜勒效應動畫：紅色嘅圓圈代表聲波啲高峰嘅位置，由上圖睇得出，隨住架車（聲波嘅源頭）郁動，會令到啲聲波由左邊聽起嚟頻率高咗，又會令啲聲波由右邊聽起嚟頻率低咗。呢段聲係一架車一路經過觀察者一路響咹；架車經過前經過後發出嘅聲，音高（音高反映頻率）聽落唔同咗。
睇埋：速度同音爆
依家想像一個波源一路發出聲波一路開始郁，同時觀察者繼續企定定唔郁。波源嘅速度係  咁高，方向上係向住觀察者嘅，離觀察者愈嚟愈近。假設佢發出嗰股波嘅波長依然係  咁長，由靜止觀察者嘅角度睇，波源發出嗰啲一排排嘅波動高峰，啲高峰之間嘅距離就會短咗，當中第二個高峰望落個週期會似係（設  做觀察者睇到嘅週期， 做觀察者睇到嘅波長）
噉即係話觀察者睇到嗰個頻率（）就會係
即係話嗰股聲波嘅頻率，聽落會高咗，而對人類嘅聽覺系統嚟講，一段聲波嘅頻率高咗最明顯嘅體現係「聽落高音咗」。而如果個聲波源嘅郁動方向係相反，離觀察者愈嚟愈遠嘅話，都可以用噉嘅道理嚟諗， 會變成
即係話嗰股聲波嘅頻率，聽落會低咗，而對人類嘅聽覺系統嚟講，一段聲波嘅頻率低咗最明顯嘅體現係「聽落低音咗」。廣義化嘅話，杜卜勒效應喺古典物理學當中嗰條基本式如下：
當中  係波源嘅速度， 係觀察者嘅速度， 係波源射出嘅波嘅頻率，而  就係觀察者睇到嗰個頻率。
用圖像化嘅方式表達。波源開始郁，但 ：
想像波源開始向右郁，而觀察者企咗喺波源嘅右邊（例如 (10,0) 嗰個位）。
當波源發放出一個新嘅波高峰（藍色線）嗰陣，因為佢向右郁緊，所以新高峰同前一個向右邊射出去嘅高峰之間距離（觀察者睇到嘅波長）望落好似短咗噉，短咗  咁多，即係話觀察者睇到嘅波長（）會係
如果觀察者企咗喺波源嘅左邊（例如 (-10,0) 嗰個位；佢離波源愈嚟愈遠），波長望落就會長咗。
：
假想波源而家以音速咁快嘅速度郁，而佢發出嗰股波依然係聲波。
佢發出嗰啲波高峰會「結合埋一齊」，如果觀察者企喺 (10,0) 嗰個位，佢會咩都聽唔到——直至波源一嘢撞落佢度嗰一刻，佢至感受到嗰股波。
如果觀察者企咗喺波源嘅左邊（例如 (-10,0) 嗰個位；佢離波源愈嚟愈遠），波長望落會長咗。
：
依家波源嘅速度係  咁高（超過咗音速），而佢發出嗰股波依然係聲波。
如果觀察者企喺 (10,0) 嗰個位，佢會睇到波源經過佢，然後先至聽到波源發出嘅聲。
如果觀察者企咗喺波源嘅左邊（例如 (-10,0) 嗰個位；佢離波源愈嚟愈遠），波長望落會長咗。

天體紅移
内文：宇宙膨脹同紅移
睇埋：時間膨脹同宇宙大爆炸
可見光（人眼睇得到嘅光）係一種電磁波（EM wave），噉講意思即係光嘅傳播涉及咗電磁場嘅振盪。可見光嘅波長處於 380 納米至 700 納米之間。實證嘅研究早已顯示，一束光望落咩色，取決於佢嘅波長，波長高嘅就偏向紅色，而波長低嘅就偏向藍色同紫色，波長太高嘅話嗰股電磁波就會變成紅外線，而波長太低嘅話就會變成 UV 。可見光都屬於波動嘅一種，同聲波一樣可以出現杜卜勒效應講嘅嘢。
以下係可見光譜，左邊係低頻（波長高）嘅可見光，偏向紅色，而右邊係高頻（波長低）嘅可見光，偏向藍同紫色：
呢幅相入便嘅係哈勃太空望遠鏡。
想像家陣天文學家用望遠鏡（好似哈勃太空望遠鏡咁勁嗰啲）觀察地球周圍嘅太空，睇到無數咁多粒恆星，呢啲恆星射出嘅光穿過咗閒閒哋幾十幾百光年（1 光年超過 9.46 × 1012 公里）咁遠嘅距離先嚟到太陽系，最後射落去天文學家嘅望遠鏡嗰度畀佢哋觀察到。天文學家可以剖析呢啲光嘅波長，然後就會有最少兩個可能性:p 4：
紅移（redshift）：佢哋觀察到嘅光，慢慢偏咗去紅色，而慢慢偏向紅色即係話束光嘅波長長咗，顯示發出嗰束光嘅物體離地球愈嚟愈遠。
藍移（blueshift）：佢哋觀察到嘅光，慢慢偏向藍同紫色，而噉亦即係話嗰束光嘅波長變短咗，顯示發出嗰束光嘅物體離地球愈嚟愈近。
天文學家睇勻太空當中咁多唔同嘅天體，發現咗一個重要嘅線索：呢啲天體發出嘅光近乎全部都喺度紅移緊，仲要係離地球愈遠嘅就紅移得愈勁。而且紅移嘅幅度  可以用以下呢條式計：
當中  係光速， 係所謂嘅哈勃常數，而  就係嗰嚿物體離地球嘅距離。呢條式就係所謂嘅哈勃定律，呢條式對宇宙學知識產生咗重大嘅影響——响廿世紀初，科學界仲喺度拗「到底宇宙係膨脹緊，抑或係收縮緊」噉嘅問題，而哈勃定律嘅發現就係其中一個關鍵證據，支持咗「宇宙係喺度膨脹緊」呢一個諗法。
杜凱琹

杜凱琹（英文：Doo Hoi Kem，1996年11月27號—）係香港女子乒乓波手，主力打雙打，2015年世界乒乓球錦標賽同拍檔黃鎮廷攞混雙銅牌。
杜利素

杜利素（粵拼：dou6 lei6 sou3，法文：Corentin Tolisso ，1994年8月3號—）係一個男足球員，佢嚟自法國，踢緊中場，喺2012年正式出道。

葳蕤史
呢節要加長。
佢曾經攞過或者提名過下面呢啲獎：
杜利摩亞

杜利摩亞（英文：Dudley Moore，1935年4月19號—2002年3月27號）係美國男演員、笑星、作曲家、編劇、鋼琴家、電影演員、電影導演、電視演員，嚟自英國，1961年出道。
杜博妮

杜博妮（英文：Bonnie S. McDougall，1941年3月12號—）係澳洲漢學者、翻譯人。佢响悉尼出世，有澳洲同英國雙重國籍。
佢响悉尼大學先後攞到文學士、文碩士同博士學位。1987至1990年响挪威奧斯陸大學做現代漢語教授（Professor of Modern Chinese）。1990至2005年响英國愛丁堡大學做漢語教授（Professor of Chinese），2006年退休。
暫停生命

暫停生命（suspended animation）係廿一世紀初嘅科技上嘅一種構想：指暫時終止一隻生物嘅生命活動，例如好多講人類移居去第啲行星嘅科幻作品當中都有講，人類用急凍科技暫時雪住自己嘅身體，等自己嘅生命活動暫停，然後等架太空船（花咗超過一個世紀嘅時間航行）到達遙遠嘅行星嗰陣就解凍－令人類可以抵受極長時間嘅太空航行。
現家其實都有唔少研究同實驗做緊有關暫停生命嘅可行性。
暮露暮露團

暮露暮露團（mou6 lou6 mou6 lou6 tyun4，日文：暮露暮露団），係種日本傳説中嘅妖怪，佢係一個爛咗嘅布団（日文：布団），喺夜晩有咗生命。佢升到空中，將佢個主人揼落床，然後開始纏住睏緊覺嘅人嘅頭同頸，跟住箍死佢。
暴力團排除條例

暴力團排除條例，日文寫暴力団排除条例（ぼうりょくだんはいじょじょうれい），係日本對付黑社會條例，係各都府道縣自己立法。
日本各縣都有自己條例，打擊黑社會收入來源，防止人密切往來。條例阻人同黑社會有金錢往來，交際，交保護費等。交保護費都係犯法，會受到警告，亦會公諸於世，名譽受損，等於唔使打工做生意。
暴力特區

《暴力特區》（法文：Banlieue 13）係一部法國動作片，喺2004年11月10號喺法國首映。

劇情
2010年，巴黎其中一個貧民區畀人叫做「第十三區」，嗰區畀黑幫、毒販等霸住，毒品、槍械泛濫，政府方面放棄咗對嗰區嘅管治，重用圍牆隔開嗰區，任得嗰區嘅人民自生自滅。
一個叫做Leïto嘅居民，為咗保障佢住緊間屋個屋主嘅安全，一個人向Taha嘅黑幫發動襲擊，嗰陣時搵到好多可卡因重銷毀咗，Taha班埋大批手下追殺Leïto，Leïto用超乎常人嘅體能避開追捕，但係Taha脅持咗Leïto個妹Lola做人質。Leïto就向Taha嘅基地進攻，救返Lola，重反而脅持咗Taha。Taha畀Leïto帶咗去喺嗰區邊界嘅差館，但係警察唔單止唔受理，重拉咗Leïto，又放咗Taha，任得佢擄走Lola。
六個月之後，一個叫做Damien嘅臥底警員，喺十三區外便冚咗一個地下賭場，拉咗個阿頭。無耐收到Taha偷走核武器嘅消息，嗰件武器會喺24個鐘裏便自動爆炸。為咗阻止核武襲擊，Damien唯有同畀人收咗監嘅Leïto攜手合作，化解危機。
暴力

暴力係指激進嘅力量，對人哋嘅身體、心理或者財產做成破壞。
暴動

暴動又叫動亂、暴亂、騷亂、群體性事件（中國大陸專用），係指參與嘅人（暴徒）透過包括但唔單止破壞公物、打殺搶燒同恐怖活動，發泄對國、地方政府、政治、政黨、企業或者人嘅唔滿意。
暫定古蹟

暫定古蹟係香港古蹟嘅一類，適用喺未做香港法定古蹟嘅歷史建築。當嗰座建築受到破壞威脅嗰陣，經古物諮詢委員會批准，可以將嗰座建築即刻列做暫定古蹟，為期一年，政府同業主可以喺一年內傾保育方案。
暴力上槓

暴力上槓（粵拼：bou6 lik6 soeng6 gong3；英文：Muscle-up）係力量訓練嘅進階練習，亦都係混合健身入面嘅一個分項。呢個練習係引體上升嘅結合版，不過呢個練習喺上槓後要維持住幾秒再落返嚟。

針對肌肉
暴力上槓係針對背部、膊頭、手肘同核心嗰到嘅一大組肌肉。做暴力上槓主要嘅力量係嚟自背部嘅背闊肌同二頭肌。做呢個動作嗰陣，核心喺成個過程參與到。當拉高過個槓嗰陣，三頭肌就會出盡最大嘅力去做最尾嗰下嘅維持動作。上胸同下胸都會涉及到呢項嘅訓練，當上槓上到最高嗰陣，就會對呢兩個位去施加大量嘅壓力。

上槓次數世界紀錄
連續最多單槓暴力上槓次數：2018年Maksim Trukhonovets（白俄羅斯）做咗26下。
連續最多吊環雙力臂上槓次數：2020年Maksim Trukhonovets（白俄羅斯）做咗18下。
歡樂組

歡樂組（韓文：기쁨조／기쁨組 Kippŭmjo ?），係朝鮮民主主義人民共和國性別組織，為女性服務男性淫樂用途而設，用家只限朝鮮勞動黨權力核心同外交要員。入面起碼有2000個女人，年齡介乎13至40歲，當中多數係18至25歲女仔，組織由北韓國務委員會維持，勞動黨有時會向“客人”提供囡囡，進行“服務”。雖然朝鮮好神秘鬼祟，不過好多脫北者報料，令外國人得知個組織存在。

歷史
1978年時，金日成馬仔成立“歡樂組”。統一戰線部李東浩招募第一批成員。最初為金日成入住Munsu旅館時有女人作樂。之後，歡樂組成員招募同培訓工作交由總務部去搞，再由金正日接手擔任，直到佢2011年時歸西。

結構
歡樂組入面有三個小組：
滿足組（韓文：만족조／滿足組 Manjokjo ?），提供性服務；
幸福組（韓文：행복조／幸福組 Haengbokjo ?），提供按摩服務；
歌舞組（韓文：가무조／歌舞組 Gamujo ?），班女有時要跳脫衣舞。
按政府規則，全國招募後生女加入歡樂組。跟著要班人接受嚴格培訓，幸福組成員就送去外國教育按摩技術。
歡樂組成員多數要22到25歲時離開，命令嫁到國內“國防英雄”，歡樂組人員要保密過去。

語源
歡樂組，「歡樂」一詞接近中文意思，即係要為金家「屌增強“氣（기）」 。

爭議/法律
亞洲各國最低合法性交年齡，北韓：根據北韓刑法153條規定，同15歲以下女童做愛會受到嚴懲。

參考資料
Martin, Bradley K. (2004). Under the Loving Care of the Fatherly Leader: North Korea and the Kim Dynasty. 紐約: 托馬斯杜恩圖書。精裝版: ISBN 978-0-312-32221-2；平裝版: ISBN 978-0-312-32322-6。
歡樂英雄

《歡樂英雄》係作家古龍嚮1971年寫嘅武俠小說。
歡樂無法黨

歡樂無法黨，係中華民國將喺2019年11月14號成立嘅政黨，由而家臺北市議員邱威傑、YouTuber志祺七七、網上媒體眼球中央電視台主播陳子見（視網膜）等人建立。喺2021年2月19日解散。

主張
邱威傑表示，創立嘅目的係想傳達、實現大型公民教育課嘅理念。同埋希望帶動全國民眾嘅歡笑、搵返政治上嘅歡樂。歡樂無法黨定調係全國性柔性政黨，唔收黨費、容許雙重黨籍。因應創始人之一嘅陳子見本人唔鍾意香菜嘅個人特色，將反對香菜嘅觀念納入黨綱第二條同第五條之中，但都畀鍾意香菜嘅人入黨。

成立背景
歡樂無法黨嘅創始三人原職都係YouTuber，三人嘅頻道走向都同政治密切相關，三人早已互相認識並頗有往來。因邱威傑對張志祺喺2019年9月18號發出嘅玩笑話貼文有所回應，三人開始正視籌劃組黨。

紀事
2019年11月5號，向外界公開政黨名同黨綱。11月14號，喺臺北市舉行創黨大會，會上通過黨綱，選舉產生「歡樂總書記」同埋榮譽主席，分別由邱威傑同柚子擔任。11月20號，公布2020年不分區立法委員名單，雞排妹、館長等網絡名人都喺名單上，但由於名單包括貓狗，推測應該純屬娛樂性質；隔天邱威傑則表示，創黨嘅首要目的並唔係參與2020年選舉。11月22號，選舉登記截止當日，政黨重未完成法人登記。2020年2月19號，歡樂無法黨喺Facebook公布通過內政部核准，成為中華民國第365個合法政黨。

黨綱
第一條 歡樂無法黨意旨歡樂無法擋，以歡樂為本，實現本黨之理念及綱領。
第二條 本黨宗旨為推動台灣社會每處每地都歡樂、台灣民眾無時無刻不歡笑，建構良好表演自由之環境及大家都知道如何教育孩子的社會，避免所有國民被香菜侵擾、被各式粉類出征，實現自由民主台灣為目標。
第三條 本黨主張政治不難，找回歡樂而已。
第四條 本黨基於黨員多元化原則允許雙重黨籍，並且不收黨費，雖喜愛香菜但認同本黨理念者，仍可以依規定申請入黨。
第五條 全體黨員或核心黨職幹部開會應具備酒水零食（香菜除外）、供娛樂之影片、書籍及用具，使大會氣氛保持歡樂為原則。
第六條 本黨希望一個小小的島，充滿大大的歡笑。
歡樂谷

歡樂谷（英文：Happy Valley）係中國深圳華僑城集團旗下嘅主題公園品牌，1998年開設深圳歡樂谷，之後擴展到大陸其他城市。
歡樂滿東華

《歡樂滿東華》（英文：Tung Wah Charity Gala）係香港東華三院同電視廣播有限公司聯合主辦嘅一個大型慈善籌款活動，係無綫電視慈善節目之一。而活動中最重要嘅電視節目《歡樂滿東華》就喺每年12月嘅其中一個星期六夜晚舉行（早期喺星期五夜晚舉行），目的係為東華三院籌募經費，節目前身係1974年創辦嘅《歡樂今宵之東華籌款晚會》，1979年改做而家呢個名，逐步發展到今日嘅《歡樂滿東華》。
《歡樂滿東華》喺每年12月第一或第二個星期六夜晚，喺無綫電視翡翠台現場直播。同其他慈善機構嘅電視籌款節目唔同，節目會喺播放晚間新聞之後，繼續直播到深夜兩三點，節目總時間長達最少六個鐘。

改名
1986年12月，由於港督尤德爵士喺任內逝世，為咗表示哀悼，當年嘅節目名改做《愛心滿東華》。
2019年12月，由於反修例運動持續緊，考慮到社會氣氛唔「歡樂」，當年嘅節目名改做《善心滿東華》。
滷肉飯

滷肉飯喺臺灣南部，係指切成一塊塊嘅鹵水五花腩配白飯，而臺灣中部到北部就叫炕肉飯。喺香港，呢種飯亦多數叫做滷肉飯。
滾滾紅塵

《滾滾紅塵》係1990年一齣港產片，嚴浩導演，作家三毛編劇，林青霞、秦漢主演。影片獲得臺灣第27屆金馬獎最佳劇情片、最佳導演、最佳女主角、最佳女配角、最佳攝影、最佳美術設計、最佳造型設計獎、最佳配樂獎。

情節
影片主角係沈韶華（林青霞飾演），佢阿爸因為得唔到老婆嘅愛，就將憤怒發洩喺沈韶華身上。因為韶華同小健拍拖，佢老豆唔高興，長年將佢困喺閣仔，有次佢甚至割脈自殺。呢個黑暗嘅少年時代最終要等佢老豆過身之後先至終結。

逸事
聽講戲裡邊嘅男女主角影射張愛玲同胡蘭成。
呢套片係臺灣演員秦漢第一次去中國大陸拍片。
滾動更新

滾動更新，又叫做滾動發行，係指軟件喺開發期間成日將更新發送去軟件嘅概念。同滾動發行唔同，有標準版本同小數點版本嘅版本號開發模式，一定要重新裝過先至可以取代之前嘅版本。
滾動石

滾動石係日本電視遊戲寵物小精靈系列入面嘅其中一隻小精靈，編號075。佢係由小拳石進化成嘅。
滾動岩

滾動岩係日本電視遊戲寵物小精靈系列入面嘅其中一隻小精靈，編號076。佢係由滾動石進化成嘅。
滾湯

滾湯係粵港澳以至中國大陸、台灣地區常見嘅菜式。同老火湯唔同，滾湯唔需要用好多時間，水滾後落湯料，一陣間就上得檯，慳時間又慳能源，湯料亦都保留較多營養。
滾珠啤令

滾珠啤令（ball bearing）係啤令嘅一種，用波嚟固定某啲結構之間嘅距離。
水邊圍邨

水邊圍邨，香港公共屋邨之一，喺新界元朗，水邊圍之東，水邊村之北。有馬路圍住，西有水邊圍路、東有媽廟路、北有媽橫路，南面過光明學校，有青山公路屏山段。一共七座，以水字起名，一九八一年入伙。
未起邨之前，笪地為水邊圍魚塘，邨亦以水邊圍條村而名。再古，則為后海灣一支。
水邊圍邨北面
水邊村遊樂場

水邊村遊樂場。元朗體育路側，元朗大會堂後面。
水邊村遊樂場，香港公園之一，遊樂場之一，喺元朗，水邊村東，喺元朗體育路同青山公路屏山段交界，就近元朗大會堂，英文叫Shui Pin Tsuen Playground。行政上歸元朗區。設施有硬地球場、籃球場、排球場，以及七人足球場。
水足跡

水足跡係一個衡量個人、企業或產品使用水量同水資源影響嘅指標。係一個用來評估企業係企業社會責任方面嘅指標，企業可以用個指標來做關鍵績效指標（KPI）。佢主要考慮到生活、飲食、生產同消費嘅活動，包括直接用水同間接用水。
直接用水指嘅係我地直接使用嘅水，例如洗手、沖涼同飲水。間接用水指嘅係我地間接使用嘅水，包括生產過程中用嚟種植農作物或製造產品嘅水，用嚟飼養動物生產食物嘅水同埋生產能源嘅水。
對大部分企業來講，供應鏈水足跡係遠高於營運水足跡，所以改善供應鏈水足跡係更有效，雖然係會更困難，因為企業唔能夠直接控制供應商，不過都可以通過喺供應協議加入用水標準嘅條款，又或者換咗個供應商。

組成
水足跡會用單位嚟表示，通常係以立方米（m³）為單位。佢可以分為三個組成部分：
1. 藍水足跡：指直接用水嘅量，即從水源直接取用嚟供應我地需求嘅水。
2. 綠水足跡：指間接用水嘅量，即由土地吸收嚟供應農作物或植物生長所需嘅水。
3. 灰水足跡：指用嚟處理或污染嘅水量，例如廢水處理過程中產生嘅污水。
水足跡可以幫助我地了解我地嘅水消耗情況同埋水資源使用對環境嘅影響。喺可持續發展嘅角度上，我地可以透過減少水足跡，有效噉節約水資源同保護環境。

計算方法
計水足跡可以涉及多種方法，下面係一個常用嘅計算水足跡嘅方法：
藍水足跡計算：藍水足跡係指直接使用嘅水量，可以按以下步驟計算：
確定你想計算嘅時間範圍，例如一個月或一年。
列出你使用水嘅活動，例如沖涼、洗衫、洗碗等。估計每個活動使用嘅水量，可以參考水表讀數，或者用估算值。
將每個活動使用嘅水量換算成立方米（m³）。
將所有活動使用嘅水量相加，得出你嘅藍水足跡。
綠水足跡計算：綠水足跡係指間接使用嘅水量，可以按以下步驟計算：
確定你想計嘅時間範圍。
列出你消費嘅農作物或植物產品，例如蔬菜、生果、穀物等。查找每個農作物或植物產品嘅平均綠水用量，通常可以喺相關研究報告或者數據庫中搵到。
將每個農作物或植物產品嘅平均綠水用量換算成立方米（m³）。
將所有農作物或植物產品嘅綠水用量相加，得出你嘅綠水足跡。
灰水足跡計算：灰水足跡係指處理或污染嘅水量，通常比較難估算。通常需要考慮廢水處理過程中產生嘅污水量，可以參考相關研究報告或者當地政府嘅數據。
以上係一個簡單嘅水足跡計算方法，重要嘅係要確定時間範圍同依賴可靠嘅數據來進行估算。有時候，可以使用專業的水足跡計算工具或軟件來進行更詳細同準確嘅計算。
水運會

水運會係有唔同屬會或者組織嘅泳手參與嘅游水比賽，泳手可以係嚟自學校、童軍組織或者係泳會等等。
水道

水道係夾響兩塊陸地中間嘅海域，可以做到船嘅航道。
水邊圍站

水邊圍站（粵拼：seoi2 bin1 wai4 zaam6；英文：Shui Pin Wai Stop）係輕鐵嘅一個車站，為水邊圍、元朗公園同埋水邊圍邨一帶嘅居民提供服務。

車站月台
水邊圍站本身只係包括兩個側式月台同連接行人天橋嘅行人路。呢段路線嘅輕鐵路軌起喺青山公路屏山段最中間嘅兩條行車線上，所以路軌側邊嘅月台都係起喺路中間。東行同西行嘅1號同2號月台喺水邊圍附近，一組橫過青山公路嘅行人天橋東面。

天榮 - 天悅 - 天秀 - 濕地公園 - 天恆 - 天逸 - 天富 - 頌富 - 天瑞 - 樂湖 - 天耀 - 坑尾村 - 塘坊村 - 屏山 - 水邊圍 - 豐年路 - 康樂路 - 大棠路 - 元朗注意：761P綫（特別班次）只係喺平日非繁忙時間（上晝10點至下晝3點）提供服務。

歷史
水邊圍站喺輕鐵初初起嗰陣同步興建，喺1988年9月18號啟用。

利用狀況
本站跟住輕鐵喺1988年啟用。由於遠離元朗市中心，咁多年嚟人流稀疏。即使近年元朗公園附近有大量住宅落成，乘客量並冇顯著增加。即使喺最多人嘅繁忙時間，乘客量都唔多。
水邊村

水邊村，香港一村，喺元朗，歸入橫洲，屬原居民村。地處青山公路屏山段南側，西南背住水牛嶺。古時對住后海灣，今已難海好遠。村以黃氏為主，傳自江夏。村歸入屏山鄉事委員會，行政上入元朗區。
村屋排成一行一行，約莫五行。舊時村所有田地，都盡化成元朗新市鎮建設。靠山亦化成元朗公園。
村隔住青山公路，有聖伯多祿聖保祿堂，定為三級歷史建築。
村東面有水邊村遊樂場，西有協怡山莊同市鎮公園北兒童遊樂場。南面有元朗大球場。村北隔住青山公路，學校林立，有西起光明學校，再東元朗天主教中學，以及水邊村公立協怡小學。學校再北則係水邊圍邨。
村北貼住青山公路屏山段，村西南則有公園北路。青山公路一側，有輕便鐵路水邊圍站。
杜酷省

杜酷省（阿拉伯文：دهوك‎‎）係中東國家伊拉克嘅十九個省之一。
杜香屬

杜香屬（粵拼：dou6 hoeng1 suk6，學名：Ledum）係杜鵑花目杜鵑花科嘅一個屬。
杜靴迪

杜靴迪（英文：Matt Doherty，1992年1月16號—）係一個男足球員，佢嚟自愛爾蘭共和國都柏林，踢緊後衛，喺2011年1月8號正式出道。

葳蕤史
呢節要加長。
佢曾經攞過或者提名過下面呢啲獎：